NaiveNeuron/SloPal huggingface dataset:
Valocký, Jozef, poslanec NR SR (2015-04-15):
Pán poslanec Lipšic, ja by som ozaj nechcel polemizovať tu o jednej z doktoriek tej nemocnice, ony mali odobraté osobné aj preto, že odmietli službu nad rámec Zákonníka práce a nemali sme koho postaviť do služby, tak ani o tom by som tu nechcel hovoriť. A vidím, že vy ste presvedčený o svojej pravde, tak nebudem sa tu zbytočne na verejnosti takto dohadovať. Pán poslanec Fronc, rozumiem tomu, že opozícia ide odvolať ministra, to sme robili aj my, to opozícia má na to plné právo. Ale pýtam sa, tohoto Viliama Čisláka po troch či koľkých mesiacoch, prosím vás, akú on má vlastne kauzu, tento minister? Tento minister. Kauza cétečko – odvolaná ministerka bývalá. Prosím vás, ale čo má tento minister, akú kauzu? Tento minister, ktorého ideme, môžeme kritizovať zdravotníctvo bývalých ministrov Uhliarika, ja neviem, Valentoviča a kohokoľvek kritizujme. Ale pýtam sa, čo tento minister za tri mesiace, prosím vás, akú má kauzu, okrem, čo hovoril pán Lipšic, teda žilinskej nemocnice? Ale veď to je otázka riaditeľa. Predsa minister neriadi jednotlivé oddelenia. To je tak, ako minister vnútra kvázi keby na okresnom oddelení mal nejaký problém, odvolá riaditeľa a nejdeme odvolávať ministra za to. A teraz otázka je vecou problému. Ale pýtam sa ešte, pán poslanec Fronc, za čo ideme odvolávať Viliama Čisláka? Za 20-ročnú históriu zdravotníctva? Štyroch, piatich ministrov a tak ďalej? Lebo povedzte mi jednu jedinú kauzu, ktorú tento človek spôsobil? Za tie tri mesiace, pán poslanec Hlina, jeden týždeň alebo koľko je to? Viete, viete, o čom hovorím? Čiže potom si dajme nejakú tému zdravotníctvo na plénum Národnej rady a diskutujme o tom dva dni. Ale... (Prerušenie vystúpenia časomerom.)
F. Devínsky, poslanec: (2006-08-03):
Ďakujem pekne.
Laššáková, Jana, podpredsedníčka NR SR (2012-10-17):
Ďakujem. Pán minister, zaujmite miesto určené pre navrhovateľov a teraz prosím určeného spoločného spravodajcu zo zahraničného výboru poslanca Juraja Drobu, aby informoval Národnú radu o výsledku rokovania výborov a o tomto návrhu vlády. Nech sa páči.
M. Číž, podpredseda NR SR: (2006-12-12):
Vážené kolegyne, kolegovia, otváram rozpravu o tomto bode programu. Chcem vás informovať, že som do rozpravy nedostal žiadnu písomnú prihlášku. Pýtam sa preto, kto sa chce do rozpravy prihlásiť ústne. Nikto. Takže, vážené kolegyne, kolegovia, uzatváram možnosť podania ústnych prihlášok do rozpravy. Zároveň vyhlasujem rozpravu za skončenú. Ďakujem pánu ministrovi aj spravodajcovi. A prerušujem rokovanie o tomto bode programu. Vážené kolegyne, kolegovia, nasleduje druhé čítanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Tento vládny návrh zákona ste dostali pred prvým čítaním ako tlač 91 a spoločnú správu výborov máte ako tlač 91a. Tento návrh má uviesť pán minister Harabin, len mám informáciu, že sa blíži do Národnej rady. Vzhľadom na to, že aj ďalší bod programu uvádza pán minister, ak dovolíte, vyhlasujem krátku 3-minútovú technickú prestávku. Pevne verím, že v tomto období sa pán minister dostaví do rokovacej sály. (Technická prestávka.)
Blanár, Juraj, podpredseda NR SR (2022-12-08):
Poprosím vás o pokoj, vážené pani poslankyne, pán poslanec Kuriak ešte chce vystúpiť. Nech sa páči. Alebo to prerušíme, pán poslanec.
Bugár, Béla, podpredseda NR SR (2018-02-06):
Na vystúpenie pána poslanca s faktickou jediný pán poslanec Antal. Nech sa páči.
Gröhling, Branislav, poslanec NR SR (2017-05-12):
By som len taký ideálny stav, že ak by sa náhodou tento návrh dostal do druhého čítania, tak budeme veľmi radi diskutovať o tom, kde ten príspevok na učebnice začleniť, či do normatívu, alebo to bude osobitným alebo niečo iné, čo by sme dokázali vymyslieť v ďalšom čítaní. Ja som ešte nevyslovil jednu vec, ktorá je veľmi dôležitá, že prečo by si mali školy mať možnosť vyberať si učebnice. Je to kvôli tomu, že ony najlepšie poznajú svojich žiakov, vedia najlepšie posúdiť, že či majú nadaných žiakov, žiakov so špeciálnymi potrebami, že či chcú učiť matematiku takým spôsobom, tradičným alebo využívať Hejného metódu. Túto možnosť, tú rozhodovaciu možnosť, ale aj súčasne zodpovednosť za jednotlivé výsledky budeme presúvať na školy, resp. na riaditeľov, ktorým musíme dávať dôveru. Opätovne musím povedať, že je mi ľúto, že nemôžme ukazovať grafy, lebo ich tu mám pripravené, ako sa investovali financie a počty. Je iba taká zaujímavosť, že v roku 2011 bolo objednaných 7 mil. učebníc a bolo dodaných 4 mil. učebníc. V súčasnosti je to 3 mil. učebníc a 1 mil. učebníc, ktoré sa dodávajú, čo svedčí aj o tom, že školy naozaj strácajú záujem objednávať si učebnice zo schvaľovacej doložky, pretože tú inú, odporúčaciu si kupujú, resp. si ju nekupujú, ale zabezpečujú rôznymi inými spôsobmi. Takže to je tiež dôkaz toho, že by sme mali pristúpiť už k tomuto kroku, kde naozaj dávame jeden rok na to, aby sa vyriešili všetky ostatné legislatívne veci a od 2019., 2020., 2021. roku aby bol tento príspevok začlenený tak, ako by sme sa dohodli a následne školy by si vyberali učebnice samostatne. Ďakujem.
Laurenčík, Milan, podpredseda NR SR (2021-04-30):
Pán poslanec Marek Hattas.
Kuffa, Štefan, poslanec NR SR (2021-06-18):
Ďakujem za slovo. Vidím, že, vidíte, pán predsedajúci, jak to je. Tak reagujú na mňa a vystúpil ktosi iný. Teraz ja mám na koho reagovať? Ale ja budem na pána Šefčíka ako reagovať, lebo on vystúpil. Tento problém, čo sa týka zdravotných sestier a vzdelávania, je dlhodobý proces. Tu sa zaviedol nejaký proces vysokoškolského vzdelávania. Sestry, ktoré robia v manažmente a proste potrebujú ako na to vysokoškolské vzdelanie, ja to nespochybňujem, len my tu máme v každej dedine vysokú školu, prosím vás pekne, dneska každá zdravotná sestra má vysokú školu a tie dievčatá, pýtajte sa, či ony chcú študovať a akademické tituly. Veľakrát medzi nimi sú zdravotné sestry také, ktoré chcú zmaturovať, ony majú veľakrát v pláne sa vydať, chcú nastúpiť do tej nemocnice, chcú pracovať, ale aby mali dôstojné podmienky, ale aj normálny plat, adekvátny zdravotnej sestre. A ja som o tom hovoril. To sú, to sú tie problémy. Zamyslite sa nad skutočnosťou takou, a tuná keď máme takých odborníkov a zástupcov zdravotných sestier, však zdravotné sestry sú extrémne zaťažované byrokraciou. Však ony nemajú čas na pacienta, len píšu, čmárajú do tých papierov, kontrolujú ich z každej strany, bije ich aj Úrad pre dohľad nad zdravotnou starostlivosťou. Prosím vás pekne, veď tie zdravotné sestry sa ani k tomu lôžku nevedia dostať. Pacienti s dekubitmi prichádzajú a spomeňte si, kolegovia, na moje slová, ak budete ťažko chorí a zomierajúci, v našich zdravotníckych zariadeniach, dneska môžete byť predsedom parlamentu, môžete byť ministrom zdravotníctva, budete zomierať v nedôstojných a hrozných podmienkach. A to správanie koľkokrát, to je úplne jedna veľká, obrovská katastrofa. Tie sestry sa k svojej sesterskej práci cez tú byrokraciu ani nevedia dostať, aby ony mohli slúžiť týmto pacientom. Ony sú ochotné, ale vytvorme im podmienky.
Krištúfková, Petra, poslankyňa NR SR (2018-06-18):
Ďakujem za slovo. Cieľom návrhu zákona je finančne podporiť mladé rodiny pri vzdelávaní ich detí zavedením mimoriadneho prídavku na každé dieťa vo výške 25 euro, ktorým sa každoročne zmiernia náklady súvisiace s nástupom dieťaťa do školy. Dieťa od 6 do 15 rokov navštevuje základnú školu. Výdavky súvisiace so zabezpečením prváka vytiahnu rodičom z peňaženky jednorazovo okolo 300 eur. Väčšie sumy predstavujú počas prvého ročníka aj výdavky na cestovanie a stravu v škole. Starší školák začne viac míňať na školské potreby, výlety, náklady na cestovné, stravu, krúžky, šport a športové aktivity. Najväčšou položkou pri stredoškolákovi a vysokoškolákovi sú školské potreby a učebnice, oblečenie, výlety. Vzhľadom na pozitívny vývoj ekonomiky v Slovenskej republike sa navrhuje tieto náklady pre mladé rodiny každoročne zmierniť. Návrh zákona je v súlade s Ústavou Slovenskej republiky a ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako i s právom Európskej únie. Hlásim sa do rozpravy.
Jurinová, Erika, podpredsedníčka NR SR (2014-10-22):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ladislavovi Kamenickému.
Suja, Miroslav, poslanec NR SR (2022-05-11):
Ďakujem za slovo, pán podpredseda. Ja by som len doplnil kolegu Milana Mazureka, že neboli to len kamionisti, ale boli to obyčajní ľudia z celej Kanady, ktorí prišli podporiť tých kamionistov a ktorí tam prišli na tých rôznych džípoch, autách, karavanoch a podobne, ktorí boli označovaní dehonestovanými ako ruskí špióni. A to len zato, že prišli demokratickým spôsobom vyjadriť svoj vlastný názor, ktorý je, ja si myslím, jeden z pilierov demokracie, že môžte vysloviť svoj názor bez toho, že by ste bol nejako perzekvovaný alebo inak prenasledovaný. A tu sme videli presne, čo táto vyspelá demokratická krajina a ako vyspelý demokratický svet sa zachoval, keď títo ľudia nemali ako platiť za škôlky, nemali ako platiť za benzín, nemali ako platiť hypotéky, proste boli úplne odstavení a zraziť na kolená, že ako sa im vie nejaký diktátor, ako súčasný premiér Kanady, pomstiť, keď chce. Najprv im nadáva, potom sa skrýva ako taký potkan. Takže toto, takýmto veciam chceme predísť a verím, že na tomto zákone nie je nič zlé. Ak chcete ísť niekde na zmrzlinu, ak si chcete niečo platiť v hotovosti alebo vám niekto má niečo vyplatiť v hotovosti, že nebudete potrebovať terminál alebo nejaké karty. Ďakujem.
Grendel, Gábor, podpredseda NR SR (2020-04-07):
Vážené panie poslankyne, vážení páni poslanci, pristúpime k hlasovaniu v prvom čítaní o vládnom návrhu zákona o niektorých opatreniach v pôsobnosti ministerstva životného prostredia v súvislosti s ochorením COVID-19 (tlač 48). Dávam slovo spravodajkyni z výboru pre pôdohospodárstvo a životné prostredie poslankyni Anne Zemanovej, aby uviedla hlasovanie. (Hlasovanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 48.)
Jurinová, Erika, poslankyňa NR SR (2017-02-08):
Ďakujem pekne kolegovi Dostálovi. Chcela by som len možno ho teda upozorniť, že to historické okienko, ktoré sme mali v rámci predstavovania jednotlivých kandidátov, naozaj si myslím, že súviselo s tým, aby sme vedeli posúdiť kandidáta, aký má postoj k veľmi vážnej etape, ktorá je na pleciach slovenského národa. Takže to historické okienko nie je, nebolo samoúčelné, ale malo prezentovať najmä názor jednotlivých kandidátov k danej téme. Ja som veľmi rada, že ste zvýraznili a zdôraznili teda ten praktický vhľad kandidátky Janky Šípošovej do problematiky ochrany ľudských práv. Áno, aj ja práve túto oblasť vnímam u nej ako veľké plus v práci s ľuďmi, ktorí sú nejakým spôsobom postihnutí zo strany štátnej a verejnej moci. Tá praktická skúsenosť, ktorá, možno súvisí to aj s tým, čo hovoril kolega poslanec Poliačik, s tým formalizmom, alebo s takým možnože, s menšou formálnosťou, ale v rámci toho, aby sme sa viac pozerali a snažili veci riešiť a nielen formálne upravovať, mi jakosik stále dáva tiež väčšiu dôveru v to, že pani Šípošová, naša spoločná opozičná kandidátka bude vedieť zastávať a rozvíjať tento post ombudsmana. Ja sa teším, že príde doba, kedy post ombudsmana naozaj nadobudne vážnosť, akú si zaslúži. Ale k tomu musia prispieť nielen občania, ale aj poslanci Národnej rady. Ďakujem pekne.
Laššáková, Jana, podpredsedníčka NR SR (2012-07-26):
Ďakujem, pán minister. Chce zaujať k rozprave stanovisko pani spravodajkyňa? Áno. Nech sa páči.
Laššáková, Jana, podpredsedníčka NR SR (2013-06-25):
S reakciou pán podpredseda Národnej rady Figeľ. Nech sa páči, máte slovo.
Šimečka, Michal, podpredseda NR SR (2023-12-19):
Ďakujem pekne. Pán poslanec Galko.
Blahová, Natália, poslankyňa NR SR (2019-09-17):
Ďakujem veľmi pekne, vážení kolegovia, za pochopenie. Viem, že my to vidíme inak. Neviem, či sa nám podarí presvedčiť tuto kolegov z koalície, ale robia závažnú chybu, lebo krivia sociálny systém a tento sociálny systém má pomáhať všetkým rovnako v rodičovstve. Rozdelili ste deti na hodné a nehodné. Na deti, ktoré budú od rodičov dostávať 370 a na deti, ktoré budú 270. To dieťa si to ničím nezaslúžilo a vy ste potrestali dieťa za to, či matka stihla alebo nestihla pracovať. Myslím si, že naozaj takéto rýchlokvasné návrhy z vašej dielne už by mohli prestať tiecť do Národnej rady, lebo sú vašou hanbou. Naozaj toto je veľmi silný prešľap proti bežnej, toto, to je krivenie systému, ktoré tu naozaj nemá čo robiť. Ďakujem.
Pročko, Jozef, poslanec NR SR (2021-12-07):
Ďakujem. Mne sa veľmi páči, keď odsúdený extrémista, naozaj fašista rozpráva, používa vodalputizmus a nazýva iných fašistami. Ja keď som si naozaj pozrel to video, kde vás ostrihali s tým Hitlerom, tak dnes to bolo úplne totožné. Úžasné bolo na vašom vystúpení, že všetci tu v sále, nikto vás nepočúval po piatich minútach. Všetci sa hrali na mobilných telefónoch, robili si svoje. Vy keď začnete tú svoju uvrieskanú kanonádu slov, tak nikto vás nepočúva, ale vy si urobíte z toho, zostriháte si videjko pre svojich voličov. Vy ste tu dourážali ľudí z koalície a z OĽANA neskutočným spôsobom. Vy rozprávate o tom, že vám ľudia niečo rozprávajú, ale vy vkuse urážate ľudí. Mne sa, mne, keď ste tu rozprávali aj s tým vaším steroiďákom kolegom Sujom o pedofiloch, mne prišlo veľmi ľúto, ja 25 rokov robím v treťom sektore a práve Igor Matovič bol jeden z tých hlavných, ktorý povedal, že ak je to tak, tak nech sa vyšetrí, či teda ten pán Herák to urobil. Ale vy, prezumpcia viny pre vás neplatí a vy urážate ľudí. Nikdy v živote som nekryl žiadneho pedofila a som človek, ktorý ubytuváva vo svojich zariadeniach ľudí, ktorým takíto ľudia ubližujú. Nepočul som od vás ani jedno riešenie, ale najväčším riešením bolo, že ste povedali, že generálny štrajk treba urobiť. Váš kolega Urban povedal, že je vrchol pandémie, a vy idete urobiť generálny štrajk. Nezabudnem na vašu faktickú poznámku, pán Mazurek, keď ste povedali, že nechajme to tu premoriť. Pán Mazurek, vy máte v paži ľudí, vy mate v paži očkovaných, neočkovaných. Vy ste sa sem dostali ako 22-ročný a zachutila vám moc parlamentu. To ste vy, pán Mazurek.
Figeľ, Ján, podpredseda NR SR (2012-06-27):
Ďakujem pekne. S reakciou pán poslanec Osuský.
Lengvarský, Vladimír, minister zdravotníctva SR (2021-11-11):
Ďakujem. Pán poslanec, sa tu používajú termíny, ktoré hovoria o zrušení, reprofilizácii a podobné veci. Tento zákon hovorí iba o tom, akým spôsobom budeme vyhodnocovať kvalitu poskytovania zdravotníckych služieb. Hovorí o tom, akým spôsobom budeme koncipovať sieť všeobecných lekárov a lekárov pre deti a dorast. Keďže chápem obavám spoločnosti alebo teda miest, obcí a občanov tejto republiky o zdravotnej staro... alebo o kvalitu zdravotnej starostlivosti, dohodli sme sa s viacerými subjektami, medzi ktorými boli starostovia, ZMOS, Asociácia nemocníc Slovenska, všetky profesné organizácie, že znovu prehodnotíme veci, ktoré budú viesť k vytvoreniu tých kritérií, ktoré by mali vyhodnocovať kvalitu poskytovania zdravotnej starostlivosti. Takisto si necháme ešte čas na to, aby sme mohli dospieť k zhode v tom, ktorá nemocnica bude mať aké úlohy a akým spôsobom jednotlivé subjekty, a bude o tom ešte veľa diskusií v druhom čítaní, pokiaľ k nemu dôjde, o tomto zákone. Takže myslím si, že žiadne obavy nie sú namieste. Žiadne nemocnice sa nejdú rušiť, žiadne oddelenia nebudú, ako vy hovoríte, zlikvidované a nemocnice budú zrušené, ani žiadne doliečováky nejdeme vyrábať. Takže to, čo sa dohodlo v rámci MPK, to si ctíme, a preto sme ten termín posunuli o rok.
Hrušovský, Pavol, podpredseda NR SR (2010-08-10):
K veci, pán poslanec.
Paška, Pavol, predseda NR SR (2013-06-18):
Poprosím vás ešte, dámy a páni, aby ste zaujali svoje miesta. Budeme hlasovať o návrhu skupiny poslancov, ktorí žiadajú, aby sa voľba kandidáta na post generálneho prokurátora vykonala tajným hlasovaním. A potom vás chcem požiadať ešte o súhlas so zmenami programu 21. schôdze. Skontrolujte si svoje registračné. (Zaznievanie gongu.) Registráciu svojich karát. A budeme hlasovať teraz o návrhu skupiny poslancov, aby sa voľba vykonala tajným hlasovaním. Hlasujeme. (Hlasovanie.) 82 prítomných, všetci boli za. Voľbu vykonáme tajným hlasovaním. Ešte vás chcem poprosiť o zmenu programu 21. schôdze. Chcem vás požiadať, aby sme vládny návrh zákona o organizácii miestnej štátnej správy, je to tlač 476, prerokovali po bode číslo 6. Čiže v schválenom programe, tak ako sme ho o 13.00 schválili, presúvame na, tlač 476 za bod 6. Sú to body, ktoré bude uvádzať pán minister financií Peter Kažimír. A potom príde pán podpredseda vlády, minister vnútra Robert Kaliňák. Je všeobecný súhlas? (Reakcia z pléna.) Nie je. Takže budeme hlasovať. (Hlasovanie.) Všetci boli za. 82 prítomných poslankýň a poslancov. Ďakujem. Pristúpime teraz k tajnému hlasovaniu. Poprosím, aby ste pri označovaní volebného lístka zakrúžkovali možnosť, ktorú považujete za správnu. Poprosím overovateľov, aby zaujali svoje miesta tak, aby, samozrejme, aby si prevzali volebné lístky ako prví. A pristúpime k tajnému hlasovaniu. Poprosím vás, aby ste využili vchod zboku. Nebudeme politainment, ktorý tu zažívame, podporovať, tak poprosím vás. Otváram tajné hlasovanie. (Akt tajného hlasovania.)
Pellegrini, Peter, predseda NR SR (2015-03-18):
S reakciou na faktické poznámky pán poslanec Kuffa.
Šimečka, Michal, podpredseda NR SR (2024-01-16):
Ďakujem veľmi pekne. Ako ďalšia vystúpi pani poslankyňa Mesterová.
Danko, Andrej, predseda NR SR (2019-02-07):
Vážený pán poslanec, potom budete mať možnosť faktickou poznámkou. Nech sa páči ďalej, pán poslanec. Poprosím, kľud v sále.
Mazurek, Milan, poslanec NR SR (2021-12-08):
Pán poslanec, úplne objektívne ste kritizovali vládu za to absolútne nezvládnutie pri stave zdravotníctva. Určite aj vám prišla do schránky tu v parlamente tá správa alebo ten list od Asociácie záchranárov, ktorí žiadajú, zúfalo prosia poslancov, aby im v budúcom roku v rámci návrhu rozpočtu aspoň o trochu navýšili ich platy, pretože záchranárov je jednoducho nedostatok a ich platové ohodnotenie je tragické. A naviac títo ľudia, ktorí denne zachraňujú životy, títo ľudia, na ktorých sú všetci v Slovenskej republike závislí, sa musia pozerať na to, ako minister financií vyhadzuje miliardy na nezmysly, ako sa tu hádajú kvôli kravinám, zatiaľ čo oni, ktorí majú v rukách tie ľudské životy a častokrát rozhodujú minúty o tom, kedy by vedeli tomu človeku pomôcť, musia prosiť, žobrať poslancov, aby na nich aspoň trochu mysleli. To sú veci, ktoré mala vláda riešiť mesiace a roky predtým. Hovorili ste o príklade tej neurológie v Nitre, ktorú celú zavreli a prerobili na covid oddelenie; veď tu nebol žiaden pripravený manažment na to, ako budú postupovať, keby sa situácia zhoršovala. Zhorší sa o toľko, urobíme takéto kroky, o toľko, takéto kroky. To sú základné, jednoduché aspekty úplne triviálneho manažmentu, ktoré táto vláda úplne neurobila. Odignorovala to a presne urobila to, čo ste povedali. Vyhnala viac ako 1 500 zdravotných sestier preč, či už do zahraničia, alebo robiť iné roboty, lebo to už jednoducho v tom zdravotníctve nezvládali. Veď oni rozložili ešte aj to posledné, čo v tom zdravotníctve fungovalo. Veď ľudia tu padajú na hubu, prichádzajú o všetko. Spoločnosť je zachvátená v nenávisti, v zlobe, v panike, v hrôze. Médiá, vláda, každý sa im len vyhráža, pumpuje do nich tú hrôzu, zhoršuje ich zdravotný stav a toto celé neprestáva, takýmto spôsobom už pokazili ľuďom aj Vianoce a keď od nich opakovane ako opozícia žiadame, či už my, alebo vy, aby toto riešili, tak stále ani jedno jediné slovo a nula, nula bodov sebareflexie.
Pollák, Peter, poslanec NR SR (2012-05-09):
Ďakujem pekne. Pán minister, úplne super ste to pomenovali. Ide o osobný prístup k tejto problematike a mnohokrát sa nám stalo to, že ľudia, ktorí boli zodpovední za riešenie tejto problematiky, nepristupovali k tejto problematike zodpovedne a nemyslím si, že dvojročná príprava zákona o sociálne vylúčených spoločenstvách je správna odpoveď na moju otázku, že ste neurobili, Lucia, vôbec nič v tejto problematike. Ani ste nerozpútali odbornú diskusiu na tú problematiku, nehovoriac o tom, že ste ignorovali mnohých odborníkov z tejto problematiky na to, aby ste ich prizvali vôbec, aby sa táto problematika mohla posunúť dopredu.
P. Hrušovský, predseda NR SR: (2004-03-11):
Chcem vás ešte pred zahájením rokovania informovať, že o ospravedlnenie svojej neúčasti požiadali panie poslankyne a páni poslanci Monika Beňová, Anton Danko, Ján Gabriel, Pavol Kubovič, Ján Mikuš a Jozef Ševc. Chcem vás informovať, že včera som navštívil v nemocnici nášho kolegu poslanca Jána Mikuša, ktorý vás všetkých srdečne pozdravuje. Jeho zdravotný stav sa zlepšuje. Dnes bude preložený na iné zdravotnícke zariadenie, ale jeho stav je stabilizovaný. Pristúpime k rokovaniu o vládnom návrhu zákona o ochrane utajovaných skutočností a o zmene a doplnení niektorých zákonov , ktorý prerokúvame ako tlač 452. Rokovanie o tomto bode programu sme začali ešte na 21. schôdzi Národnej rady, ktoré sme prerušili. Teraz prosím pána ministra vnútra Vladimíra Palka a pána poslanca Romana Vavríka, aby zaujali svoje miesto pre navrhovateľov a spravodajcu. Pán minister ma požiadal o možnosť vystúpiť k tomuto vládnemu návrhu zákona. Chcem upozorniť, že rozprava o tomto bode programu bola skončená, vystúpením pána ministra na znovu otvára príležitosť vystúpiť v rozprave. Nech sa páči, pán minister.
M. Číž, podpredseda NR SR: (2006-12-13):
(Hlasovanie.) Prítomných 140 poslancov, za návrh 79 poslancov, proti 44 poslancov, zdržalo sa 17 poslancov. Tento návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. S faktickými poznámkami? Prosím vás pekne, vážení kolegovia, tí, ktorí sú uvedení na tabuli, to je iba omyl alebo...? Poprosím technikov, keby ste vymazali tabuľu.  Takže, ak dovolíte, vyhlasujem rozpravu za skončenú.
Grendel, Gábor, podpredseda NR SR (2020-09-24):
Prezentujme sa a hlasujme. (Hlasovanie.) Prítomných 130 poslancov, za 85, proti 4, zdržalo sa 41 poslancov, nehlasovalo 0 poslancov. Konštatujem, že sme schválili vládny návrh novely zákona č. 79/2015 Z. z. o odpadoch. To bolo posledné hlasovanie dnes. Vyhlasujem dvojminútovú prestávku, po ktorej budeme pokračovať v rozprave o Zahraničnej a európskej politike Slovenskej republiky v roku 2020. (Krátka pauza.) Procedurálny návrh ešte pán poslanec Kuffa. (Zaznievanie gongu.)
Krajniak, Milan, poslanec NR SR (2017-03-23):
Pán minister Maďarič, povedzme si otvorene, vznik tohto Fondu na podporu národnostných menšín je vaším ústupkom koaličnému partnerovi, to znamená Bélovi Bugárovi a MOST-u – HÍD. Nie som si ja istý, že či potrebujeme takýmto spôsobom robiť novú inštitúciu, skôr si myslím, že nie. A tá argumentácia o tom, že je tu dopyt po peniazoch pre kultúru národnostných menšín, ja tomu verím, ale rovnaký dopyt je aj po prostriedkoch na kultúru, povedal by som, celoslovenskú a dobre viete, že ani tam nie sú všetky žiadosti uspokojené. Takže ten argument, že žiadostí je dostatok a tie peniaze budú účelne minuté, nesedí v porovnaní s tým, koľko peňazí dávame na kultúru, povedal by som, všeobecnú, nechcem povedať slovenskú, ale proste celospoločenskú, nie menšinovú. A to ma trochu mrzí, pretože takýmto spôsobom robíme dvojitý meter medzi podporou celoslovenskej kultúry a podpory národnostných menšín. Jednu uprednostňujeme viac, než by podľa môjho názoru bolo správne a potrebné. A som zvedavý, že akým spôsobom sa tie 4 mil. navyše vyargumentujú, pretože v rovnakom, spravodlivé by to bolo vtedy, keby v rovnakom pomere sme navyšovali aj peniaze na kultúru pre celú spoločnosť, pre slovenské divadlá, slovenské NGO-čky a tak ďalej. Dúfam, že ten kľúč bude spravodlivý aj v pomere k nemenšinovej kultúre.
Hrnčiar, Andrej, podpredseda NR SR (2019-10-17):
Ďakujem, pán podpredseda vlády, týmto sme vyčerpali otázky na predsedu vlády. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslanca Mariána Viskupiča na ministra financií Ladislava Kamenického a znie: „Vážený pán minister, z čoho vyplývajú stále optimistické prognózy príjmov z dividend od SPP a VSE Holding v rokoch 2019 – 2021? Vôbec nereflektujú vývoj skutočnej výšky dividend v minulých rokoch. Zároveň prosím o zaslanie porovnania rozpočtovaných príjmov z dividend od uvedených spoločností a reálneho stavu za roky 2016 – 2019.“ Nech sa páči, pán podpredseda vlády.
Krajniak, Milan, poslanec NR SR (2016-12-07):
Pán kolega Budaj, iba v jednej veci ste sa pomýlili. My si za komunizmus nemôžeme sami, my sme komunizmus vo voľbách v roku 1946 odmietli viac ako dvojtretinovou väčšinou hlasov. To znamená, súhlasím s vaším vystúpením, ale v tomto, si myslím, že na rozdiel od iných stredoeurópskych národov si nemáme čo vyčítať. A práve sme preukázali v tom roku 1946 svoju istú vyspelosť, keď sme nenaskočili na niečo, čo sa možno niekým, niekomu zdalo ako nejaký megatrend, ktorý sa nedá zvrátiť. Práve naopak, vzopreli sme sa tomu a dnes na to môžme byť hrdí. Môžme byť na to hrdí, že sme nenaskočili na niečo, čo sa ukázalo ako veľmi zlým. A práve preto si myslím, že aj dnes máme isté právo alebo, alebo máme mať vôľu a zdravé sebavedomie, aby sme kriticky hodnotili, čo k nám prichádza na Slovensko, aké idey, aké myšlienky, aby sme si slobodne posúdili, či ich chceme akceptovať, alebo nechceme, lebo už sa raz v minulosti ukázalo, že elity všade naokolo aj časť elít u nás sa mýlili a my sme mali pravdu. Pred rokom sa ukázalo, že v migračnej kríze sa elity všade naokolo mýlili a my sme mali pravdu. Tak práve preto by som bol nerád, aby v súvislosti s týmto návrhom zákona sme sa ukazovali sami pred sebou horšími, než sme.
Pellegrini, Peter, podpredseda NR SR (2020-09-24):
Pán poslanec Goga.
Grendel, Gábor, podpredseda NR SR (2021-12-03):
Pán poslanec Mihalik.
Číž, Miroslav, poslanec NR SR (2012-04-04):
Ďakujem pekne. Vážený pán predseda, dovoľte po prvé, aby som teda požiadal zvolených členov mandátového a imunitného výboru, aby s termínom ihneď sme sa stretli v miestnosti č. 150, teda je to rokovacia miestnosť ústavnoprávneho výboru. A je možné, že by sme to mohli stihnúť do 15 minút, pán predseda.
Huba, Mikuláš, poslanec NR SR (2012-05-10):
Ďakujem pekne. Čiastočne budem možno opakovať môjho predrečníka. Tiež chcem vyjadriť veľké uspokojenie z toho, že po dvadsiatich rokoch existencie Slovenskej republiky tu máme aj prvého rómskeho poslanca. Ale dvojnásobne by som chcel vyzdvihnúť to, že ide o nespochybniteľného odborníka, vzdelanca, ktorý zároveň nestratil kontakt s prostredím, z ktorého pochádza. A táto kombinácia je, myslím, mimoriadne cenná. Chcem využiť túto príležitosť, apelovať na všetkých z vás, ktorí sa s touto problematikou v uplynulých rokoch, či už vo vláde, v parlamente alebo v pozícii splnomocnenca vlády, touto problematikou zaoberali a máte na ňu odlišné názory, aby ste dokázali prekonať niekedy možno, aspoň z môjho pohľadu, žabomyšie spory a na báze nejakého najnižšieho spoločného menovateľa sa pokúsili nájsť spoločnú reč a efektívne spolupracovať na riešení tohto problému. Samozrejme, netýka sa to len tých, ktorí s touto problematikou priamo robili, ale aj nás všetkých, ktorí sedíme v tejto sále, a navyše aj všetkých tých obyvateľov Slovenska, ktorí tento problém vidia, chápu jeho závažnosť a chcú nejako prispieť k jeho riešeniu. Na záver možno trochu pateticky, ale úprimne. Je to obrovská výzva pre nás všetkých. A ako tu už aj bolo povedané, je to úloha, ktorú za nás nikto nesplní, a je to naša úloha, ktorá patrí medzi tie najdôležitejšie. Ďakujem za pozornosť.
Zmajkovičová, Renáta, podpredsedníčka NR SR (2012-05-09):
Pani poslankyňa Vaľová.
P. Hrušovský, predseda NR SR: (2004-12-07):
Panie poslankyne, páni poslanci, prosím, aby ste zaujali svoje miesta v rokovacej sále, pristúpime k hlasovaniu o návrhu uznesenia, ktorý predniesol pán spoločný spravodajca, ktorý máte v návrhu uznesenia výboru pre financie, rozpočet a menu, ktorý sa týka skončenia funkčného obdobia predsedu a podpredsedov Najvyššieho kontrolného úradu. Pán spoločný spravodajca, môžeme pristúpiť k hlasovaniu?
Laššáková, Jana, podpredsedníčka NR SR (2014-11-08):
Na vystúpenie pána podpredsedu vlády s faktickými poznámkami sa hlásia štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Kaník.
A. Záborská, poslankyňa: (2003-07-02):
Z. Martináková, podpredsedníčka NR SR: V rozprave ďalej vystúpi pán poslanec Novotný, po ňom pán poslanec Kondrót. Pán poslanec Lintner, prosím, aby ste sa trošičku skôr hlásili. Nech sa páči, pán poslanec Lintner, reakcia. Ľ. Lintner, poslanec: Ja sa ospravedlňujem, ja som len čakal na všetky vystúpenia, aby som si to zosumarizoval. Ja len krátko budem hovoriť k tomu, čo predovšetkým pán poslanec Mikloško povedal. Ja som nespochybňoval otca arcibiskupa, nie. Ja som len konštatoval, čo povedal. To je všetko. (Potlesk.) Z. Martináková, podpredsedníčka NR SR: Pán poslanec Novotný, nech sa páči.
Grausová, Natália, poslankyňa NR SR (2018-10-22):
Vážený pán podpredseda, vážení prítomní, kolegyne, kolegovia, chcem uviesť návrh, uvádzam návrh zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov, ktorý predkladajú poslanci Národnej rady Slovenskej republiky Marian Kotleba, Natália Grausová, Stanislav Drobný a Ján Mora. Cieľom návrhu zákona je umožniť opätovné povýšenie nedele na deň pracovného voľna. Ostatok poviem v rozprave, do ktorej sa hlásim ako prvá. Ďakujem.
Mihál, Jozef, poslanec NR SR (2013-03-20):
Ďakujem. Dobrý deň prajem, vážený pán podpredseda, vážený pán minister, vážené kolegyne, kolegovia, len pár slov k Zmluve o sociálnom zabezpečení medzi Slovenskou republikou a Spojenými štátmi americkými. (Prerušenie vystúpenia predsedajúcim.)
Pročko, Jozef, poslanec NR SR (2021-05-05):
Môžte mi vrátiť čas, prosím?
B. Bugár, podpredseda NR SR: (2004-05-13):
(Hlasovanie.) Prítomných je 125 poslancov, za návrh 122, zdržal sa 1, nehlasovali 2. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
B. Bugár, poslanec: (2007-02-01):
Ďakujem za pochopenie.
Jurinová, Erika, podpredsedníčka NR SR (2012-10-23):
Pán poslanec Jarjabek.
P. Hrušovský, podpredseda NR SR: (2002-03-21):
J. Klemens, poslanec: Nie, nemám doplňujúcu otázku. Chcem sa len poďakovať pánu ministrovi za odpoveď. Ďakujem. P. Magvaši, minister práce, sociálnych vecí a rodiny SR: Ďakujem.
P. Hrušovský, predseda NR SR: (2005-11-09):
Nech sa páči, pani poslankyňa Tkáčová.
P. Paška, predseda NR SR: (2010-03-03):
(Hlasovanie.) 130 prítomných, 1 bol za, 75 proti, 43 sa zdržalo, 11 nehlasovalo. Bod 2 sme neschválili.
Linhart, Patrick, poslanec NR SR (2020-04-23):
Ďakujem za slovo, pán predsedajúci. Ja som veľmi rád, pán Karahuta, že si spomenul potravinový semafor. Ja tu sedím práve z toho dôvodu, že ma tu ľudia zvolili za to, aby bol zavedený, čiže budem zaňho bojovať. A všetci viete, že aj spotrebitelia konečne majú právo vedieť o potravinách všetko, aby potraviny boli naozaj transparentné, aby vedeli, čo obsahujú, čo v skutočnosti obsahujú, pretože podľa zistení mojej organizácie testy potravín, všetci vieme, že 80 % testovaných produktov to, čo sa mi tvrdilo, nebola nikdy pravda a pani Matečná to šikovne všetko hádzala do koša, všetky tieto výsledky a nikdy sa nezverejnili. Som rád, že spotrebiteľ sa konečne dozvie, odkiaľ potravina pochádza, pretože tá anonymizácia potravín, ktorú tu spustili reťazce vyrobené pre ten a ten reťazec, to musí naozaj skončiť. A som veľmi rád, že si spomenul potravinový semafor aj z toho dôvodu, pretože som sa snažil ako aktivista, tu som drel lavice výborov, zdravotného a pôdohospodárskeho výboru za ešte éry pôdomafie SNS a keď som sa snažil ich presvedčiť, aby bol zavedený a pani Matečná to stopla a rozhodla sa, že proti mne urobí tlačovku vtedy. Som rád, že nebude spotrebiteľ potrestaný a aj aktivisti nebudú potrestaní za to, že poukazujú na prebaľovačky. Som rád, že tu je pán minister vnútra, ja sa hneď k tomu dostanem, prečo aj, a som veľmi rád, že budeme musieť urobiť revíziu národného potravinového katalógu, kde som podal trestné oznámenie ešte pred vstupom do parlamentu a som veľmi rád, že už sa to vyšetruje. Včera som sa rozprával s vyšetrovateľmi, pretože mám podozrenie, že to bol miliónový tunel, národný potravinový katalóg bol pravdepodobne, mám také indície, tunel za skoro jeden milión eur a že sa to bude vyšetrovať a uvidíme, či ten národný potravinový katalóg sa dá použiť aj pre potravinový semafor. Iba úplne... (Prerušenie vystúpenia časomerom.)
Žitňanská, Jana, poslankyňa NR SR (2013-05-22):
Ďakujem. No ja by som zareagovala na to, že treba regulovať, že máme príliš veľa stredoškolákov, vysokoškolákov. Viete, pán poslanec, no pred, ja neviem, 200 rokmi, bolo nemysliteľné, aby toľko ľudí malo maturitu, koľko má dnes. Ten vývoj ide naozaj tak, že, že kedysi ani to základné vzdelanie nemali ľudia. Mali ho len napríklad, ja neviem, farári, alebo notári, no postupne, nemôžte zastaviť vývoj, to sa nedá proste, ide ďalej. A to, že koľko máme dnes stredoškolákov a vysokoškolákov, nie je vôbec alarmujúce, skôr naopak, ja sa tomu teším, lebo čím budú ľudia vzdelanejší, tým budú vedieť lepšie sa rozhodovať. A k tomu, že akým spôsobom zreformovať stredné odborné školstvo, ja si myslím, že ak pán minister siahne po švajčiarskom modeli, ktorý funguje, tak neurobí chybu. A viete, ako funguje. To nie je o tom, že sú to žiaci na tej strednej odbornej škole, ale zamestnanci tých firiem, ktoré im poskytujú nielen vzdelanie, ale aj prax. Čiže oni sa učia pre konkrétne, pre konkrétne povolanie, konkrétnu firmu, dokonca sú platení, dostávajú normálny plat. A keď sa to zráta celé, tak stále sa to tomu podnikateľovi alebo tej firme oplatí mať takýchto zamestnancov, ktorých si vychováva. Je to preňho plus. A štát nie je zaťažený nejakým dotovaním nejakých neperspektívnych stredno-odborných študijných smerov. Čiže poďme na tento model a potom nebude problém so sústružníkmi a neviem kým všetkým, lebo proste tie firmy si budú svojich budúcich zamestnancov vychovávať.
Hrnčiar, Andrej, podpredseda NR SR (2018-02-08):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera 12.00 hod. 27 otázok na predsedu vlády a na členov vlády 49 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Petra Pellegriniho, ktorého prosím, aby oznámil, kto z členov vlády bude odpovedať na otázky za neprítomných členov vlády. Takže nech sa páči, pán podpredseda vlády, máte slovo.
V. Veteška, podpredseda NR SR: (2006-03-16):
V. Ďaďo, poslanec: Ďakujem. Pani kolegyňa hovorila vo svojom vystúpení aj o arogancii a povedal to aj predkladateľ. Takže arogancia, pán predkladateľ i pani kolegyňa, je aj to, ak pána Šimka niekto vyhodil za to, že neplnil stranícke uznesenia, tak to je tiež arogancia. Ale aj tento zákon je aroganciou, aroganciou na demokraciu, to máte tiež pravdu, pretože posúďte len jednu vec. Jeden zákon výbor Národnej rady odporúča neprerokovať v Národnej rade, nehlasovať o ňom a druhý zákon, ktorý je podobný zákonu, alebo dá sa povedať ešte väčší výmysel, jednoducho ten istý výbor s koaličnou väčšinou povie, nech sa o ňom hlasuje. To je arogancia demokracie. A ak sa dostaneme ešte trošku ďalej, tak povieme aj niečo iné. Niekto hovorí o tom, čo je demokracia a čo je arogancia. Pani kolegyňa, súhlasím úplne s tým, čo je demokracia, lebo ak komunistický poslanec v tejto Národnej rade predloží návrh zákona, tak bez mihnutia oka na základe rozhodnutia troch či štyroch poslaneckých klubov koalície sa vyradí bez diskusie, a to je, prosím, demokracia. Ale ak sa vyradí takýto návrh zákona alebo skupina návrhu zákonov KDH, tak to je arogancia. Dámy a páni, do svedomia si vstúpte, skúste, či ste v 21. storočí alebo v roku 1950, a znova vám opakujem, ak boli krivdy a chyby, od roku 1948 do roku 1960 bolo dvanásť rokov. Dnes je šestnásť rokov po vojne a furt hľadáte nepriateľa a neviete definitívne urobiť koniec svojim súkromným arogantným myšlienkam, pretože tento návrh zákona rieši kolektívnu vinu. Pán predkladateľ, nemáte v ňom ani jedno meno, ani jeden konkrétny príklad, kolektívna vina opäť druhýkrát. Ďakujem.
Blanár, Juraj, poslanec NR SR (2015-04-17):
Pán Brocka, vy ste neskutočne slušný, keď vám to vyhovuje. Poprosím vás, vydržte...
J. Horváth, poslanec: (2010-03-10):
K tomu, keď sa pýtate, čo treba urobiť, a hovoríte, že nenavrhujem nič konkrétne. No tak sa pozrime na váš návrh a), b), c), d), kde sa hovorí, že Národná rada a) vyjadruje vážne znepokojenie, b) protestuje proti výrokom, c) odmieta nepravdivé výroky, d) apeluje na dodržiavanie zásad. Toto sú vaše kroky, ktoré ste navrhli. A zase ja som predniesol ten návrh, ktorý som predniesol. Takže vy ste žiadne kroky, konkrétne ani tanky, ani nič podobné nenavrhli. Ani zbrane, rinčanie zbraní tu nie je. A zároveň k tomu, keď hovoríte o tom, že vám vadí, že tam nejde o oba štáty. No ale keď si prečítate celé to ustanovenie, tak uvidíte, že to hovorí, že v oboch štátoch nechceme poskytovať priestor na šírenie takých ideológií. Ja si neviem predstaviť, že by sme my otvorili priestor pre šírenie ideológie a Maďari by to neurobili alebo že by to bolo naopak. To by sa nám páčilo? Asi nie. S tým by som nesúhlasil ani ja a, verím, ani vy. Čiže to ustanovenie je v poriadku. V oboch štátoch by sa nemal otvárať priestor na to. A k tomu, pokiaľ ide o tlač. Ja som za to, nech je slobodná, nech uverejní to, čo potrebuje uverejniť zo svojho pohľadu. Ja len hovorím, že je iné písať, prinášať spravodajstvo o tom, že sa niečo deje alebo že má niekto taký názor, že je niekto demokrat alebo nedemokrat. A iné je vytvoriť priestor na rozhovor, na to, aby sa urobil z neho partner tomu médiu, aby poskytoval interview. To už je zase iná poloha. A toto ma prekvapilo, nič viac, nič menej. Vážení kolegovia, kroky vidím v inom ako v tankoch.
Bartek, Michal, poslanec NR SR (2024-06-13):
Druhýkrát dnes, pán predsedajúci, ale v pohode. Ďakujem veľmi pekne. Myslím si, že, myslím si, že slovenský národ a Slovenky a Slováci aj tým svojím prístupom po začiatku tej kríze na Ukrajine len potvrdili to, že to, čo po stáročia platí, že sme národ žičlivý, štedrý a doprajeme a vieme pomôcť druhému, keď je, keď je treba, naprieč krajmi. A neboli to len mimovládne organizácie, ale aj naozaj desiatky dobrovoľných hasičov, ktorí tam boli pripravení nezištne pomôcť. Nebudem rozprávať viacej. Dokážem pochopiť aj tie vaše výhrady, ktoré sú v tej, v tom pozmeňujúcom návrhu. Ja pevne verím, aj keď som mal tie diskusie, že tam bude možnosť a ten priestor práve na individuálne riešenia týchto záležitostí a chcel by som sa vám aj poďakovať za pragmatický prístup k tejto diskusii a celkovo, celkovo naozaj zrozumiteľnú komunikáciu k tomuto zákonu. Ďakujem.
P. Pavlis, poslanec: (2010-01-20):
Výbor Národnej rady Slovenskej republiky pre hospodársku politiku ako gestorský výbor podáva Národnej rade spoločnú správu výborov Národnej rady Slovenskej republiky. Národná rada Slovenskej republiky pridelila vládny návrh zákona ústavnoprávnemu výboru a výboru pre hospodársku politiku. Z uznesenia Výboru Národnej rady Slovenskej republiky pre hospodársku politiku vyplývajú dva pozmeňujúce a doplňujúce návrhy, ktoré sú predložené v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 a 2 hlasovať spoločne s odporúčaním schváliť. Gestorský výbor na základe stanovísk odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Pán predsedajúci, prosím, otvorte rozpravu.
P. Prokopovič, poslanec: (2009-10-29):
Takže čo sa týka Piešťan, ja tento projekt podporujem, len verím, že tento projekt to dotiahne do konca tým, že skutočne urobí sa nejaká koncepcia rozvoja toho letiska a nestane sa to, čo nechcem vidieť ani v najčernejších snoch, že lukratívne veci, ktoré sú na letisku, sa odpredajú a za niekoľko rokov sa to vráti štátu, akože nie sme schopní to spravovať ďalej. To by bol veľmi zlý postup. Ale verím, že k tomu nedôjde a že ako mesto, tak VÚC ako jeho akcionári, že majú skutočne jaskú predstavu o tom, čo s Letiskom Piešťany ďalej. A na margo Letiska Poprad, pán kolega Kahanec, mňa tiež osobne prekvapuje, že mesto Vysoké Tatry, mesto Poprad a vyšší územný celok Prešov sa toho zrieka. Lebo oni boli hnacím motorom práve toho materiálu pri transformácii Slovenskej správy letísk. Oni to chceli. Dokonca si pamätám, vidím tu kolegov z ministerstva dopravy, ktorí mi dajú určite za pravdu, ešte sa viedol spor, dosť ostrý spor medzi mestom Vysoké Tatry a mestom Poprad, kto vlastne, ktoré mesto v tom bude, a nakoniec sme museli neštandardným spôsobom rozdeliť tie akcie. A boli tam hádky o desatiny percenta, ktoré mesto má mať viac a podobne. Všetci to chceli a odrazu, som veľmi prekvapený, že sa toho zriekajú, lebo stále tvrdili, že oni najlepšie vedia, čo pre letisko treba, ako letisko sa má rozvíjať. Takže z toho aj ja som takisto prekvapený a nechápem ich snahu. Ale v prípade piešťanského letiska vidím tu jasne, že je tu snaha spravovať toto letisko, rozvíjať toto letisko a tento región má ambíciu a má aj predpoklady pre to, aby tu letisko mohlo dobre fungovať. Ďakujem pekne.
R. Fico, poslanec: (2001-10-03):
Ja vás prosím, aby ste naozaj našli iný spôsob prerokúvania zákonov, pretože toto nie je dôstojné a nezodpovedá to kvalite Národnej rady. Napriek tomu, že tu je nejaké rozhodnutie, že sa bude rokovať do 21.00 hodiny. Takto nemôžeme prerokúvať návrhy zákonov, poslanci nevedia, o čom sa rokuje.
Valášek, Tomáš, poslanec NR SR (2022-03-24):
Vďaka, pán predsedajúci. Ja viem, že je to zbytočné rozhodne teda vo vzťahu k osobám, ktoré práve prehovorili, pretože vážne pochybujem, že ste ten návrh zákona vôbec čítali, takže s vami faktická diskusia je tak trochu stratou času. Ale už len z úcty voči tým, ktorí to pozerajú na internete a ktorí to sledujú inak, chcem napraviť pár vecí na právnu na správnu mieru, pretože vy si jednoducho vycucávate veci z prsta. Je tu vytknuté, že chceme legalizovať mimovládky, aby sa zaregistrovali ako cirkvi. Presný opak je pravdou, ten drakonický, šialený zákon, ktorý teraz máme, núti legitímne náboženské spolky a cirkvi registrovať sa ako občianske združenia, pretože nemajú inú reálnu právnu cestu sa zorganizovať, prenajať si priestory. Vy ich nútite de facto do pololegality, my sa im snažíme dať, legitímnym náboženským spolkom a cirkvám, reálnu šancu zaregistrovať sa a robiť len to, čo chcú robiť, úplne legálne. Otočili ste to na hlavu, vymýšľate. Hovoríte, že chceme dať šancu mimovládkam nacucať sa na štátny rozpočet. Opäť, zjavne ste ale ani trochu nečítali ten návrh zákona. Prvostupňová registrácia, tá, ktorá nastáva po, na získaní 150 podpisov, neumožňuje v našom návrhu zákona získať štátny príspevok. Čiže neexistuje, aby sa niekto, kto nie je reálnou cirkvou, vašimi slovami nacucol na štátny príspevok. A opäť je tu otázka úplne namieste, že koho záujmy obhajujete, keď nechcete pripustiť, aby sa tie kresťanské a iné spolky, cirkvi, ktoré nie sú súčasťou jedných z tých siedmich organizovaných a registrovaných, ktoré sa len legitímne snažia získať normálnu šancu – ako tie registrované cirkvi – učiť, prenajať si priestory, kázať vo svojich priestoroch, prečo im to upierate, kde sa to vo vás berie, to zlo?
Chren, Martin, poslanec NR SR (2014-09-10):
Ďakujem veľmi pekne. Vážená pani kolegyňa, cením si vašu výzvu aj úplne presné pomenovanie toho, čo by bolo potrebné na ústave našej krajiny meniť, a že teda predložený návrh to rozhodne nie je. Len sa obávam, že tá výzva je trošku mimo, pretože to, čo sa udialo v posledných dňoch, ukázalo, ako si poslanci SMER-u vážia ústavu, alebo že si ju nevážia, a za čo ju považujú pri tom, ako porušujú ústavné práva. A porušovali ich sústavne včera niekoľkokrát a hovoriť teda o nejakej dohode s nimi na rozumných zmenách ústavy, to je ako hrach na stenu hádzať. Naopak, som presvedčený, že vo svetle včerajších udalostí dohodnúť sa s poslancami SMER-u na akejkoľvek zmene ústavy do minulosti alebo aj do budúcnosti, je stratou súdnosti.
Grendel, Gábor, podpredseda NR SR (2022-06-22):
Teraz by mal v rozprave vystúpiť pán poslanec Kuriak, ale nie je v sále, stráca poradie. Druhýkrát stráca poradie pán poslanec Cmorej, aj pán poslanec Šeliga. Takže v rozprave pán poslanec Viskupič tu je, takže má slovo.
Bugár, Béla, podpredseda NR SR (2018-05-25):
Prezentujme sa a hlasujme. (Hlasovanie.) Prítomných 126 poslancov, za 39, proti 47, zdržalo sa 37 poslancov a 3 nehlasovali. Ani druhý návrh pani poslankyne nebol schválený.
Bugár, Béla, podpredseda NR SR (2018-03-26):
Na vystúpenie pána poslanca s faktickými štyria. Končím možnosť sa prihlásiť. Pán poslanec Galko... Ostali len traja. Pán poslanec Galko, nech sa páči.
Jurinová, Erika, podpredsedníčka NR SR (2013-06-20):
Ďakujem pekne. Pán spravodajca sa chce tiež vyjadriť. Nech sa páči.
Mezenská, Helena, poslankyňa NR SR (2015-10-30):
Pán poslanec Mičovský, ja nielen tvoje vystúpenie, ale vôbec aj dnešnú mimoriadnu schôdzu považujem za príležitosť, ako upozorňovať na stále pretrvávajúce a, bohužiaľ, neriešené problémy v zdravotníctve. Upozorňujú na to nielen pacienti, priami užívatelia zdravotníckych služieb, ale čoraz viac sa ozývajú aj zdravotnícki pracovníci, ktorí poukazujú na poddimenzované mzdy a nedocenenie. V podstate najväčším znepokojením, ktoré v zdravotníctve sa čoraz vypuklejšie prejavuje, je disbalans, na jednej strane nedocenení zdravotnícki pracovníci, nespokojní pacienti, užívatelia zdravotníckych služieb a stále neuspokojivý a pretrvávajúci stav s neprehľadnosťou finančných tokov medzi poisťovňami a zdravotníckymi zariadeniami. Spoločenská objednávka a výraz tejto nespokojnosti stále viac narastá a mňa samu ako poslankyňu znepokojuje nedostatočný a nerazantný prístup riadiacich subjektov aj ministra zdravotníctva.
Danko, Andrej, predseda NR SR (2017-12-05):
Na vystúpenie pani poslankyne päť faktických. Uzatváram možnosť prihlásenia sa s faktickými. Prvý je pán poslanec Heger, nech sa páči.
Bugár, Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 146, za 112, proti 7, zdržalo sa 27 poslancov. (Potlesk.) Konštatujem, že Národná rada sa rozhodla, že tento vládny návrh zákona prerokuje v druhom čítaní. Nech sa páči.
Blanár, Juraj, podpredseda NR SR (2021-02-04):
Vážené pani poslankyne, páni poslanci, prezentujte sa a hlasujte. (Hlasovanie.) Prítomných 96 poslancov, jednomyseľne 96 poslancov hlasovalo za. Konštatujem, že sme tento návrh schválili. Chcem teraz požiadať predsedov príslušných výborov, aby zvolali schôdze výborov tak, aby sme mohli o vládnych návrhoch zákonov v druhom čítaní rokovať na schôdzi Národnej rady tak, ako sme si to určili. Nech sa páči, pán poslanec a pán predseda Marián Viskupič, nech sa páči.
Grendel, Gábor, podpredseda NR SR (2020-10-13):
V zmysle rokovacieho poriadku požiadala o vystúpenie pani ministerka spravodlivosti a beriem, že je všeobecný súhlas, aby vystúpila výnimočne z miesta, kde sedí. Po nej vystúpi v rozprave pani spravodajkyňa a potom ďalší písomne prihlásený, za poslanecký klub ĽSNS pán poslanec Kotleba.
Blanár, Juraj, podpredseda NR SR (2021-05-10):
Prepáčte, pani ministerka. Poprosím kameramanov, aby dodržiavali pravidlá, ktoré boli nadefinované vedúcim kancelárie. Ak to tak nebude, budete vykázaní. Ďakujem. Pani ministerka, môžete pokračovať.